**ΤΡΙΤΟ ΚΕΦΑΛΑΙΟ**

**Επιστημονικός Εγγραμματισμός στα Διδακτικά Εγχειρίδια:**

**Κειμενικά Είδη Επιστημονικού Λόγου**

Ι. Είδη και Δομές Σχολικών Κειμένων Επιστημονικού Λόγου Ιστορίας, Γεωγραφίας και Φυσικών Επιστημών ΙΙ. Παραδείγματα Ταξινόμησης Σχολικών Κειμένων Επιστημονικού Λόγου Ιστορίας ΙΙΙ. Ταξινόμηση και Ανάλυση Σχολικών Κειμένων Επιστημονικού ΛόγουΙστορίας, Γεωγραφίας ή Φυσικών Επιστημών

**ΟΔΗΓΙΕΣ** *Να εντοπίσετε κείμενα (α) Ιστορίας Δημοτικού ή Γυμνασίου και (β) Γεωγραφίας οι μονομελείς και διμελείς ομάδες, καθώς και Φυσικών οι τριμελείς, που θεωρείτε ότι ανταποκρίνονται στις προδιαγραφές των κειμενικών τύπων των εν λόγω μαθημάτων. Για κάθε τύπο να παραθέσετε και ένα αντιπροσωπευτικό κείμενο.*

*Να παραθέσετε τα δομικά στοιχεία τους με τη μορφή πίνακα, όπως στα*

*παραδείγματα που παρατίθενται.*

**Ι. Είδη και Δομές Σχολικών Κειμένων Επιστημονικού Λόγου Ιστορίας, Γεωγραφίας και Φυσικών Επιστημών**

**Α. Τα Κειμενικά Είδη στα Σχολικά Εγχειρίδια**

Τα κείμενα αποτελούν συνήθως τον κύριο κορμό μιας διδακτικής ενότητας, που καλύπτει κατά κανόνα το μεγαλύτερο μέρος της και, βεβαίως, διαμορφώνει άμεσα τα υπόλοιπα μέρη της ενότητας. Από πλευράς κειμενικής τυπολογίας τα κείμενα είναι είτε λογοτεχνικές αφηγήσεις και περιγραφές, που θυμίζουν έντονα τις αφηγήσεις και περιγραφές του καθημερινού λόγου και γι’ αυτό είναι σχετικά εύκολα στην κατανόηση, είτε τεχνητά κείμενα των επιμέρους επιστημονικών κλάδων, που έχουν ιδιότυπη δόμηση και γλώσσα, για να επιτύχουν επιμέρους σκοπούς της επιστημονικής διερεύνησης και γνώσης, στοιχεία που, βεβαίως, δυσκολεύουν την κατανόηση (βλ. και Mattozzi 2006:140). Για παράδειγμα, για να διατυπώσει o επιστημονικός λόγος με συμπυκνωμένο και γενικευμένο τρόπο τις καθολικές αλήθειες της επιστήμης, χρησιμοποιεί αφηρημένα και όχι συγκεκριμένα υποκείμενα, τεχνικούς όρους, καθ΄υπόταξη και όχι κατά παράταξη σύνταξη, ονοματικό και όχι ρηματικό λόγο και παθητικής και όχι ενεργητικής φωνής ρήματα, επιλογές που τον καθιστούν ιδιαίτερα δύσκολο για τους μαθητές.

Τα σχολικά εγχειρίδια μετά την Τετάρτη τάξη του Δημοτικού να μετακινούνται σταδιακά από τα αφηγηματικά προς τα πραγματολογικά (expository) κείμενα του επιστημονικού λόγου, τα και δυσκολότερα. Επίσης, και η πρακτική ανάγνωσης μετακινείται από την κοινή ανάγνωση μέσα στην τάξη με την καθοδηγητική στήριξη του δασκάλου, στην ατομική ανάγνωση των μαθητών. Οι δύο αυτές αλλαγές είναι σημαντικές, διότι καθιστούν την ανάγνωση και την κατανόηση των σχολικών κειμένων δυσκολότερη, γεγονός που σημαίνει ότι οι συγγραφικές ομάδες και ο δάσκαλος της τάξης πρέπει να φροντίσουν ιδιαίτερα την ομαλή μετάβαση στα νέα και στα δυσκολότερα δεδομένα (βλ και Bean and Readence 2004:17).

Τα σχολικά εγχειρίδια πρέπει να περιλαμβάνουν τους κύριους κειμενικούς τύπους κάθε επιστήμης, οι οποίοι να αντιπροσωπεύονται από κείμενα υποδειγματικής δομής. Με αυτόν τον τρόπο εξασφαλίζεται η βέλτιστη δυνατή οργάνωση του επιστημονικού λόγου, που είναι το ζητούμενο, όπως ήδη αναφέραμε, διότι (α) συμβάλλει στην κατανόηση του γνωσιακού περιεχομένου, (β) εξοικειώνει σταδιακά τους μαθητές με την ποικιλία των κειμενικών τύπων του επιστημονικού λόγου και (γ) προσφέρει υποδειγματικά παραδείγματα για συστηματική ανάλυση και ανάδειξη των δομικών στοιχείων και του σχήματος υπερδομής, καθώς και για την υποδειγματοποίηση προς παραγωγή μαθητικών κειμένων ανάλογης δομής.

Αναλυτικότερα, σε ό,τι αφορά τα κειμενικά είδη, στα διδακτικά εγχειρίδια Γλώσσας, Λογοτεχνίας, Ανθρωπιστικών και Φυσικών Επιστημών κυριαρχούν (α) τα αφηγηματικά κείμενα, (β) τα εκθετικά ή πραγματολογικά (expository), (γ) τα διαδικαστικά και (δ) τα επιχειρηματολογικά. Καθένα από αυτά τα είδη έχει τα δικά του δομικά στοιχεία, τα οποία οργανώνει σύμφωνα με καθιερωμένα σχήματα υπερδομής. Βέβαια, τα πραγματολογικά κείμενα απαρτίζουν μια μεγάλη κατηγορία με δύο υποκατηγορίες. Η πρώτη κατηγορία περιγράφει τα πράγματα σε **στατική κατάσταση** και, αναλόγως, (α) εντάσσει το υπό μελέτη αντικείμενο σε εννοιολογική τάξη, (β) παραθέτει δεδομένα για τη δομή, τη λειτουργία, τη χρήση και τη χρησιμότητά του, (γ) αναλύει και συσχετίζει μεταξύ τους τις επιμέρους διαστάσεις του θέματος, (δ) διατυπώνει γενικεύσεις και ταξινομικές κατηγορίες και, τέλος, (ε) αντιπαραθέτει και συγκρίνει ομοειδή πράγματα. Η δεύτερη κατηγορία προσεγγίζει τα πράγματα στη **δυναμική εξέλιξη** τους και, αναλόγως, (α) παρουσιάζει τις χρονικές εξελίξεις, (β) αναδεικνύει τις αιτιώδεις σχέσεις, (γ) συσχετίζει τα προβλήματα με τις επιπτώσεις τους και τις αιτίες τους με τις προτεινόμενες λύσεις και (δ) παραθέτει παράλληλες εξελίξεις στη δυναμική τους αλληλεξάρτηση (βλ. Chambliss and Calfee 1998: 29· Vacca and Vacca 1999:186· Ciborowski 1992: 48· Ματσαγγούρας 2002: 422-439 · 2004). Αυτό σημαίνει ότι άλλοι κειμενικοί τύποι έχουν απλή δομή, διότι διατυπώνουν μια κεντρική ιδέα την οποία στη συνέχεια αναπτύσσουν και στηρίζουν, όπως κάνουν δηλαδή οι καλοδομημένες παράγραφοι με τη θεματική πρόταση και τις προτάσεις ανάπτυξης και στήριξης (βλ. και Ματσαγγούρας 2003:307), και άλλοι πιο σύνθετη δομή, όπως είναι η δομή των κειμένων αιτιωδών σχέσεων, αλλά και των λοιπών πραγματολογικών κειμένων του επιστημονικού λόγου(βλ. και Conlin 1992· Simonsen 2004).

**Β. Λειτουργία, Δομή και Λεξικο-γραμματικά Στοιχεία Κειμενικών Ειδών**

Στη συνέχεια, αναφερόμαστε αναλυτικότερα στους επικρατέστερους κειμενικούς τύπους που συναντούμε στα διδακτικά εγχειρίδια, παραθέτοντας: (α) τη …………… λειτουργία που επιτελούν, (β) τα δομικά στοιχεία που πρέπει υποχρεωτικά να έχουν και (γ) τα λεξικο-γραμματικά στοιχεία που προσιδιάζουν στο συγκεκριμένο κειμενικό τύπο (βλ. και Ματσαγγούρας 2003:512-514· 2004β:32-35· 2007:234-239· Conlin 1992). Οι δομές αυτές πρέπει να είναι σαφείς και ορατές στους μαθητές και να αποτελούν αντικείμενο συστηματικής διδασκαλίας από τον δάσκαλο, σε πρώτη φάση, και στη συνέχεια αναζήτησής τους από τους μαθητές στα υπό μελέτη κείμενα (βλ. και Simonsen 2004).

**1. Κείμενα έκθεσης δεδομένων (information reports)**

α. Λειτουργία: Παρέχουν τεκμηριωμένες πραγματολογικές (factual) πληροφορίες για την τάξη των πραγμάτων (έμβια, άψυχα, φαινόμενα κτλ), όπως είναι τα φυτά, τα μέρη του λόγου, τα στερεά γεωμετρικά σχήματα, οι ρυθμοί των ναών, το δημοτικό τραγούδι, τα είδη του κλίματος, τα υδάτινα συστήματα του πλανήτη, οι γαλαξίες, τα οξέα, τα πολιτεύματα, τα οικονομικά συστήματα κτλ., παραθέτοντας τα κύρια χαρακτηριστικά τους.

β. Δομικά στοιχεία: Αρχίζουν με γενική ταξινόμηση και συνεχίζουν με την παράθεση υποκατηγοριών, συστατικών, ιδιοτήτων, λειτουργιών, χρήσεων, πάντα ανάλογα με την περίσταση του θέματος.

γ. Λεξικο-γραμματικά στοιχεία: Τα βοηθητικά ρήματα *έχω* και *είμαι* χρησιμοποιούνται συνήθως σε χρόνο ενεστώτα και σε ενεργητική φωνή, όπως και ρήματα δράσης ή χρήσης, ενώ περιέχονται και ονοματικά σύνολα. Στο λεξιλόγιο περιλαμβάνονται πολλοί τεχνικοί όροι και συνδετικές λέξεις που φανερώνουν την εξέλιξη της απαρίθμησης, όπως είναι οι λέξεις *πρώτον, δεύτερον, τελικά, στην αρχή, στο τέλος,* καθώς και δηλωτικά επεξηγήσεων και επισημάνσεων, όπως *για παράδειγμα,* *το κυριότερο* κτλ. Απουσιάζουν, βέβαια, οι προσωπικές αντωνυμίες.

**2. Κείμενα σκόπιμης δράσης**

α. Λειτουργία: Αναφέρονται στην κοινωνική πραγματικότητα και παρουσιάζουν την προγραμματισμένη δράση ατόμων ή κοινωνικών ομάδων. Τα συναντάμε στα διδακτικά εγχειρίδια των Κοινωνικών Επιστημών. Παράδειγμα: *«Ο Ιουστινιανός επεκτείνει τα όρια της Αυτοκρατορίας».*

β. Δομικά στοιχεία: Σκοπός της δράσης με το αντίστοιχο σκεπτικό του, προετοιμασία σχεδίου δράσης, υλοποίηση σχεδίου δράσης, περιγραφή αποτελεσμάτων, αξιολόγηση αποτελεσμάτων και γενική αποτίμηση.

γ. Λεξικο-γραμματικά στοιχεία: Χρησιμοποιούνται ρήματα ενεργητικής φωνής, σε αόριστο χρόνο, για να αναδείξουν τη δράση των κεντρικών προσώπων και συνδετικές λέξεις μεταξύ προτάσεων και παραγράφων που δηλώνουν σχέσεις προθετικότητας, χρονικής αλληλουχίας και αποτελεσμάτων, όπως είναι, για παράδειγμα, *επειδή, με αφορμή, όταν, αρχικά, ύστερα, προκειμένου, τελικά* κλπ.

**3. Κείμενα αιτιωδών σχέσεων (explanations)**

α Λειτουργία: Προσπαθούν να εξηγήσουν γιατί είναι τα πράγματα όπως είναι και γιατί λειτουργούν όπως λειτουργούν. Γι’ αυτό αναφέρονται κυρίως σε διαδικασίες και εξηγούν με γραμμικό συνήθως τρόπο φαινόμενα του φυσικού κόσμου, μέσα από τη δράση των γενεσιουργών αιτίων που τα προκάλεσαν. Τα συναντάμε στα διδακτικά εγχειρίδια των Φυσικών Επιστημών. Παράδειγμα: *«Οι σχέσεις κλίματος, προϊόντων και ασχολιών μιας χώρας».*

β. Δομικά στοιχεία: Αρχίζουν με τον προσδιορισμό του φαινομένου και συνεχίζουν με την παράθεση δεδομένων που αφορούν το γιατί και το πώς του φαινομένου, μέσα από την οποία αναδεικνύονται οι παράμετροι που δρουν αιτιωδώς, τα αποτελέσματα των αιτίων, η επεξήγηση αποτελεσμάτων και η αποτίμηση αποτελεσμάτων.

γ. Λεξικο-γραμματικά στοιχεία: Κυριαρχούν οι ενεστωτικές συντάξεις ενεργητικών ρημάτων που δηλώνουν δράση φυσικών παραγόντων (π.χ. διασπά, ωθεί), παθητικοί ρηματικοί τύποι για να δηλωθεί η κατάσταση των πραγμάτων (π.χ. το μέταλλο είναι οξυδομένο) και χρησιμοποιούνται συνδετικές λέξεις μεταξύ προτάσεων και παραγράφων οι οποίες δηλώνουν χρονικές σχέσεις (για το *πώς* της διαδικασίας), καθώς και αιτιώδεις σχέσεις, όπως είναι, για παράδειγμα, *επειδή, γι΄ αυτό, με αποτέλεσμα, εξαιτίας, λόγω* κλπ., για να δηλωθεί το *γιατί*.

**4. Κείμενα ανάλυσης (προβληματικών ή μη) καταστάσεων**

α. Λειτουργία: Αναφέρονται σε πολύπλοκες καταστάσεις που τις χαρακτηρίζει ασάφεια και αντιφατικότητα και επιδέχονται πολλαπλές λύσεις, κάθε μια από τις οποίες έχει θετικές και αρνητικές συνεπαγωγές. Τέτοια είναι, για παράδειγμα, τα φαινόμενα που αφορούν κοινωνικές καταστάσεις, καθώς και οι καταστάσεις που δημιουργούνται από την ανθρώπινη παρέμβαση στο κοινωνικό περιβάλλον. Παράδειγμα: *«Η κοινωνική, πολιτική και οικονομική κατάσταση του μεσοπολέμου ως γενεσιουργός αιτία του Β΄ Παγκοσμίου Πολέμου»* ή *«Η άνοδος και η πτώση της Ρωμαϊκής Αυτοκρατορίας».*

β. Δομικά στοιχεία: Περιγραφή πλαισίου και ανάδειξη κατάστασης, αίτια δημιουργίας της (προβληματικής) κατάστασης, επιπτώσεις από την προβληματική κατάσταση, προτάσεις λύσεων με τα υπέρ και τα κατά, υλοποίηση προσφορότερης λύσης, αποτελέσματα λύσης, γενική αξιολόγηση της λύσης που επιλέχθηκε.

γ. Λεξικο-γραμματικά στοιχεία : Χρησιμοποιούνται ρήματα σε παρελθοντικούς χρόνους και συνδετικές λέξεις μεταξύ προτάσεων και παραγράφων που δηλώνουν αιτίες, επιπτώσεις, μεθόδευση και αποτελέσματα, για να αναδείξουν τη σύμπραξη του αιτιοκρατικού με τον τελολογικό άξονα. Τέτοιες είναι, για παράδειγμα, οι *λέξεις επειδή, διότι, με σκοπό, προκειμένου, ως αποτέλεσμα, επιπρόσθετα, συμπερασματικά* κλπ.

**5. Κείμενα (επεξηγηματικής) περιγραφής**

α. Λειτουργία: Παρουσιάζουν, με συστηματικό και ολοκληρωμένο τρόπο, αντικείμενα και φαινόμενα του φυσικού κόσμου και κοινωνικές εκδηλώσεις στη λειτουργική τους εξέλιξη, συχνά με αναφορές που προσπαθούν να επεξηγήσουν και να συσχετίσουν τα πράγματα. Παράδειγμα: *«Η περιγραφή του ραντάρ και της λειτουργίας του»,* ή *«Η περιγραφή και επεξήγηση του φαινομένου των τυφώνων».*

β. Δομικά στοιχεία: Προσδιορισμός περιγραφομένου, απαρίθμηση δομικών στοιχείων, λειτουργία μελών και συνόλου, εφαρμογές, ιεραρχικές σχέσεις με παράλληλες, υποκείμενες και υπερκείμενες έννοιες, τελικό σχόλιο και αποτίμηση.

γ. Λεξικο-γραμματικά στοιχεία: Κυριαρχούν ρήματα σε παροντικούς χρόνους και συνδετικές λέξεις που δηλώνουν σχέσεις χωρικές, επιμερισμού, απαρίθμησης και επεξήγησης, όπως είναι, για παράδειγμα, οι λέξεις *στο πάνω μέρος, δεξιά, εντός, εσωτερικά, εξωτερικά, στη συνέχεια*, *τρία είναι τα κύρια μέρη, υποδιαιρείται σε …, επειδή, συνολικά* κλπ*.*

**6. Κείμενα ανάπτυξης εννοιών**

α. Λειτουργία: Υπάρχουν στα διδακτικά εγχειρίδια όλων των μαθημάτων και αναπτύσσουν συγκεκριμένες και αφηρημένες έννοιες των επιμέρους κλάδων, όπως είναι στα Μαθηματικά η έννοια *κλασματική μονάδα,* στις Φυσικές Επιστήμες οι έννοιες *τριβή, οξύ* και *μέτρηση,* και στην Ιστορία έννοιες *ουμανισμός, διπλωματία, συμμαχία και ηγεμονία.*

β. Δομικά στοιχεία: Ορισμός έννοιας μέσα από την ένταξή της σε έννοια γένους και την παράθεση των χαρακτηριστικών της, παράθεση θετικών και αρνητικών παραδειγμάτων, παράθεση αναλογιών, συσχέτισή της με παράλληλες, υπάλληλες και υπερκείμενες έννοιες και εφαρμογές. Παράδειγμα: *«Είδη κατόπτρων, ιδιότητες και χρήσεις».*

γ. Λεξικο-γραμματικά στοιχεία: Οι προτάσεις συντάσσονται συνήθως με παροντικά ρήματα και αξιοποιούν συνδετικές λέξεις μεταξύ προτάσεων και παραγράφων, οι οποίες αναδεικνύουν τις εσωτερικές σχέσεις των δομικών στοιχείων που απαρτίζουν την έννοια και τις εξωτερικές σχέσεις της έννοιας με παράλληλες, υπάλληλες και υπερκείμενες έννοιες.

**7. Κείμενα σύγκρισης δεδομένων**

α. Λειτουργία: Χρησιμοποιούνται σε όλα τα διδακτικά εγχειρίδια για να αναδείξουν τις ομοιότητες και τις διαφορές μεταξύ παράλληλων εννοιών. Παράδειγμα: *«Η σύγκριση των πολιτικών συστημάτων, των ρυθμών ναοδομίας, των ειδών κλίματος ή των μηχανών εσωτερικής και εξωτερικής καύσης».*

β. Δομικά στοιχεία: Καθορισμός συγκρινόμενων, ανάλυση συγκρινόμενων σε τομείς, προσδιορισμός τομέων σύγκρισης ανάλογα με σκοπούς σύγκρισης, εντοπισμός ομοιοτήτων και διαφορών και ανακεφαλαίωση.

γ. Λεξικο-γραμματικά στοιχεία: Χρησιμοποιούνται παροντικές προτάσεις και συνδετικές λέξεις μεταξύ προτάσεων και παραγράφων που υπογραμμίζουν ομοιότητες, διαφορές και αποτιμούν συμπεράσματα, όπως είναι, για παράδειγμα, οι λέξεις, *παρομοίως, αντιθέτως, συμπερασματικά, τόσο όσο, επομένως, είτε, παρ΄ όλο που, εκτός και πλην όμως* κλπ*.*

**8. Κείμενα διαδικαστικών περιγραφών (procedures)**

α. Λειτουργία: Αφορούν τη μεθοδολογία και τις εφαρμογές των επιμέρους επιστημονικών κλάδων και αναφέρονται αναλυτικά στα επιμέρους βήματα, τη λογική και την τεχνική τους. Παράδειγμα: *«Διαδικασία ηλεκτρόλυσης»,* ή *«Η διαδικασία μετατροπής ετερώνυμων κλασμάτων σε ομώνυμα».*

β. Δομικά στοιχεία: Στόχος διαδικασίας, απαρίθμηση υλικών, παράθεση βημάτων, περιγραφή και επεξήγηση επιμέρους βημάτων, υπογράμμιση μεθοδολογικών τεχνικών, αιτιολόγηση βημάτων και τεχνικών, κριτήρια επιτυχίας διαδικασίας.Συχνά παρατίθενται λεπτομερείς επισημάνσεις για το *πώς*, το *πού* και το *πότε* της διαδικασίας.

γ. Λεξικο-γραμματικά στοιχεία: Κυριαρχούν προτάσεις με παροντικά ρήματα και συνδετικές λέξεις που δηλώνουν χρονικές αλληλουχίες για το *πότε* της διαδικασίας και αιτιώδεις σχέσεις, όπως είναι, για παράδειγμα, οι λέξεις *πρώτα, στη συνέχεια, προσεκτικά, επειδή, αν…τότε, ακολούθως*  κλπ*.*

Τις παραπάνω δομές τις συναντούμε σε σχολικά κείμενα (βλ. και Ματσαγγούρας, 2004:512 και 514), αλλά δεν καλύπτουν όλο το φάσμα των κειμενικών ειδών, που συνεχώς τροποποιούνται και αυξάνονται, για να καλύψουν νέες ανάγκες επικοινωνίας. Συχνά, μάλιστα, τα σχολικά κείμενα είναι μικτής φύσης και συνδυάζουν στοιχεία από διαφορετικά κειμενικά είδη. Σε κάθε περίπτωση, όμως, ο συγγραφέας πρέπει να παρουσιάσει ένα κείμενο που να έχει όλα τα αναγκαία δομικά στοιχεία σε λογική σειρά, ώστε να διασφαλίζεται η νοηματική συνεκτικότητα του κειμένου. Οι αποκλίσεις από τις συμβατικές δομές είναι, επομένως, αποδεκτές με τον όρο ότι διασφαλίζεται η νοηματική συνεκτικότητα των κειμένων.

**Γ. Κειμενοταξινομίες Σχολικών Μαθημάτων**

Τα Σχήματα 3.1, 3.2 και 3.3, που ακολουθούν, προέρχονται από άλλη εργασία μας (βλ. Ματσαγγούρας 2007:235-239) και ταξινομούν τους κειμενικούς τύπους κατά μάθημα.

**Σκοπός:** Συστηματική Πληροφόρηση

**Δομή:**

α. Γενική δήλωση και κατηγοριοποίηση οντότητας

β. Χαρακτηριστικά μέρη, λειτουργίες και σχέσεις.

γ. Σε περιπτώσεις παράλληλης περιγραφής δύο παρόμοιων οντοτήτων, η περιγραφή συνήθως γίνεται μέσα από σύγκρουση και αντιπαραβολή στους βασικούς τομείς των προς σύγκριση οντοτήτων.

δ. Σύνοψη και αποτίμηση

**Σκοπός:** Ανάδειξη διαδικασιών που διαμορφώνουν τον κόσμο.

**Δομή:**

α. Γενική δήλωση για διαδικασία

β. Περιγραφή φάσεων και επεξηγήσεων αιτιωδών σχέσεων

γ. Σύνοψη και αποτίμηση

**Πραγματολογικά Κείμενα Γεωγραφίας :**

1. *Χωρο-χρονικότητα, 2. Δομή, 3.Ταξινόμηση, 4. Αιτιότητα, 5. Αποτίμηση*

*(α) οντοτήτων, (β) διαδικασιών και (γ) φαινομένων*

**Κείμενα Ταξινόμησης:**

**Κείμενα Περιγραφής Οντοτήτων**:

**Κείμενα Περιγραφικής Επεξήγησης Διαδικασιών:**

**Σκοπός**: Οργάνωση ποικιλότητας οντοτήτων, διαδικασιών και φαινομένων.

**Δομή:**

α. Αναφορά στη γενική κατηγορία

β.Υποδιαιρέσεις και χαρακτηριστικά κάθε υποδιαίρεσης

γ. Σύνοψη χαρακτηριστικών και αποτίμηση

**Σκοπός:** Αιτιοκρατική εξήγηση φαινομένων γεωφυσικού και ανθρωπογενούς περιβάλλοντος.

**Δομή:**

α. Γενική δήλωση εισαγωγής στο φαινόμενο

β. Φάσεις και παράγοντες που δημιουργούν το φαινόμενο.

γ. Σύνοψη και αποτίμηση

**Κείμενα Περιγραφικής Εξήγησης Φαινομένων:**

Σχήμα 3.2

Σκοπός: Παρουσίαση γεγονότων και συσχέτιση με προθέσεις/ανάγκες δρώντων.

Δομή:

α. Πλαίσιο προθέσεων (αναγκών)

β. Οργάνωση και υλοποίηση δράσης

γ. Αποτίμηση ιστορικής εξέλιξης

Σκοπός: Ανάδειξη αιτιών καταστάσεων και αποτελεσμάτων ή/και πρόταση λύσεων και αποτελεσμάτων.

Δομή:

α. Η κατάσταση στο πλαίσιό της

β. Αιτίες και αποτελέσματα/επιπτώσεις.

γ. Λύσεις και αποτελέσματα

δ. Αποτίμηση

ε. Ιστορικό Δοκίμιο (Historical Argumentation)

**Πραγματολογικά Κείμενα Ιστορίας :**

1. *Χρονικo-χωρικότητα, 2. Προθετικότητα 3. Αιτιότητα, 4.**Αποτίμηση*

**Κείμενα Βιογραφικά**:

Χρονικότητα

**Κείμενα Ιστορικής Έκθεσης( recounts)**:

Προθετικότητα

**Κείμενα Ιστορικής Επεξήγησης(acounts)**:

Αιτιότητα

Σκοπός: Πληροφόρηση (κυρίαρχη άποψη για τα γεγονότα)

Δομή:

α. Ευρύτερο Πλαίσιο

β. Γεγονότα κατά χρονική αλληλουχία

γ. Αποτίμηση γεγονότων

Σκοπός: Πληροφόρηση (κυρίαρχη άποψη για τα γεγονότα)

Δομή:

α. Ευρύτερο Πλαίσιο

β. Γεγονότα κατά χρονική αλληλουχία

γ. Αποτίμηση γεγονότων

**Κείμενα Ιστορικού Δοκιμίου**:

**(Historical Argumentation)**

Αποτίμηση

Σχήμα 3.1

Report genre

Σκοπός: Πληροφόρηση για το πώς είναι τα πράγματα.

Δομή:

α. Γενική δήλωση για περιγραφόμενο και κατάταξη του

β. Ανάδειξη κατηγοριών / τύπων

γ. Περιγραφή όλου, μερών και σχέσεις τους

δ. Λειτουργίες τους / χρήσεις τους

ε. Αποτίμηση μεθοδολογιών

Σκοπός: Παρουσίαση μεθοδολογικών διαδικασιών κατασκευής, παρασκευής και διεξαγωγής.

Δομή:

α. Γενική δήλωση για διαδικασία και σκοπό της

β. Παρουσίαση και επεξήγηση αλληλοδιαδόχων φάσεων στη χρονική τους σειρά.

γ. Κριτήρια ολοκλήρωσης.

δ. Αποτίμηση

**Πραγματολογικά Κείμενα Φυσικών Επιστημών :**

*1. Δομή, 2. Περιγραφή, 3. Αιτιότητα, 4. Αποτίμηση*

*(α) οντοτήτων, (β) διαδικασιών και (γ) φαινομένων*

**Κείμενα Ανάπτυξης Εννοιών:**

**Κείμενα Περιγραφής Οντοτήτων**:

**Κείμενα Περιγραφικής Επεξήγησης Διαδικασιών:**

Σκοπός: Διδασκαλία βασικών εννοιών επιστήμης

Δομή:

α. Γενική δήλωση και ένταξη σε κατηγορία

β. Χαρακτηριστι κά /μέρη έννοιας και εξήγηση λειτουργίας

γ. Σχέσεις ιεραρχικές με σχετικές έννοιες.

δ. Σύνοψη και αποτίμηση

(Explanation genre)

Σκοπός: Ανάδειξη αιτιών και διαδικασιών εξέλιξης φαινομένων

Δομή:  
α. Γενική δήλωση για τα φαινόμενα

β. Περιγραφή και επεξήγηση διαδοχικών φάσεων

γ. Σύνοψη και αποτίμηση

**Κείμενα Περιγραφικής Εξήγησης Φαινομένων:**


Σχήμα 3.3

**ΙΙ. Παραδείγματα Ταξινόμησης Σχολικών Κειμένων Επιστημονικού Λόγου Ιστορίας**

**Α. Ακολουθούν ταξινομήσεις και αναλύσεις κειμένων σύμφωνα με τις προδιαγραφές των κειμενικών τύπων της Ιστορίας από εργασίες μετεκπαιδευομένων..**

**1. ΚΕΙΜΕΝΟ ΙΣΤΟΡΙΚΗΣ ΑΝΑΔΙΗΓΗΣΗΣ**

**(Ιστ. Ε΄/Κεφ. 21)**



|  |  |  |
| --- | --- | --- |
| **ΔΟΜΙΚΑ**  **ΣΤΟΙΧΕΙΑ** | **ΤΜΗΜΑ ΚΕΙΜΕΝΟΥ** | **ΣΧΟΛΙΑ** |
| **ΧΩΡΟΧΡΟΝΙΚΟ ΠΛΑΙΣΙΟ** |  | *Είναι σαφές* |
| **ΔΡΩΝΤΑ ΠΡΟΣΩΠΑ** | **οι Σλάβοι της Νότιας Βαλκανικής**    **οι Σλάβοι της Βόρειας Βαλκανικής (οι σλαβικές φυλές)**        **ο Κύριλλος και ο Μεθόδιος** | *Δεν υπάρχουν ασάφειες* |
| **ΑΛΛΗΛΟ-ΔΙΑΔΟΧΕΣ ΔΡΑΣΕΙΣ** | 1  2      **3**  **4** | *Λείπουν κειμενικοί δείκτες χρονικής εξέλιξης* |
| **ΟΛΟΚΛΗΡΩΣΗ ΔΡΑΣΗΣ** |  | *Δεν σημαίνεται η ολοκλήρωση με κειμενικό δείκτη* |
| **ΓΕΝΙΚΗ ΑΠΟΤΙ-ΜΗΣΗΔΡΑΣΕΩΝ** |  | *Σαφές, αλλά χωρίς δείκτη συνοχής.* |

****

**2. ΚΕΙΜΕΝΟ ΠΡΟΒΛΗΜΑΤΙΚΗΣ ΚΑΤΑΣΤΑΣΗΣ**

**ΙΣΤΟΡΙΑ Ε΄, κεφ.14**

|  |  |  |
| --- | --- | --- |
| **ΔΟΜΙΚΑ**  **ΣΤΟΙΧΕΙΑ** | **ΤΜΗΜΑ ΚΕΙΜΕΝΟΥ** | **ΣΧΟΛΙΑ** |
| **ΑΙΤΙΑ ΠΡΟΒΛΗΜΑΤΟΣ** |  | *Το κείμενο ξεκινάει με τα αίτια του προβλήματος χωρίς να αναφέρει ρητά ότι αυτά είναι τα αίτια. Μόνο με τον σύνδεσμο «αλλά» στην τελευταία πρόταση το υπαινίσσεται.* |
| **ΠΡΟΒΛΗΜΑ** |  | *Σαν β΄ δομικό στοιχείο περιγράφει το πρόβλημα χωρίς να το συνδέει με τα αίτια. (πχ Σαν αποτέλεσμα…)* |
| **ΕΠΙΠΤΩΣΕΙΣ ΠΡΟΒΛΗΜΑΤΟΣ** |  | *Περιγράφει αναλυτικά τις επιπτώσεις. Η τελευταία πρόταση θα μπορούσε να συμπληρωθεί με ένα συμπέρασμα (…οπότε και οι βανδαλισμοί ολοκληρώθηκαν.)* |
| **ΠΡΟΤΕΙΝΟΜΕ-ΝΕΣ ΛΥΣΕΙΣ Α΄**  **Β΄** |  | *Σε κάθε πρόταση δίνει και τα αποτελέσματά της*  *ή τα πιθανά αποτελέσματα.* |
| **ΥΛΟΠΟΙΗΣΗ ΛΥΣΗΣ** |  | *Ο κειμενικός δείκτης «Τότε» δεν είναι και ο πλέον κατάλληλος (ίσως το «Μετά από αλλεπάλληλες συσκέψεις…»).* |
| **ΑΠΟΤΕΛΕΣΜΑ-ΤΑ ΘΕΤΙΚΑ/ ΑΡΝΗΤΙΚΑ** |  | *Εισάγει σωστά το δομικό στοιχείο.* |
| **ΓΕΝΙΚΗ ΑΠΟΤΙΜΗΣΗ ΚΑΤΑΣΤΑΣΗΣ** |  | *Ορθή χρήση κειμενικού στοιχείου.* |

****

**3. ΚΕΙΜΕΝΟ ΣΚΟΠΙΜΗΣ ΔΡΑΣΗΣ (Ιστ. Ε΄/Κεφ. 16)**

|  |  |  |
| --- | --- | --- |
| **ΔΟΜΙΚΑ**  **ΣΤΟΙΧΕΙΑ** | **ΤΜΗΜΑ ΚΕΙΜΕΝΟΥ** | **ΣΧΟΛΙΑ** |
| **ΣΚΟΠΟΣ ΠΡΟΣΩΠΩΝ** |  | *Εδώ δεν αναφέρεται σαφώς ο σκοπός, που ήταν «η επέκταση της αυτοκρατορίας»* |
| **ΠΡΟΕΤΟΙΜΑΣΙΑ**  **ΜΕΣΑ/ΣΧΕΔΙΟ** |  | *Αν λάβουμε σαν σκοπό τον παραπάνω τότε και οι συνθήκες ειρήνης είναι η «προετοιμασία». Λείπουν οι κειμενικοί δείκτες.* |
| **ΥΛΟΠΟΙΗΣΗ ΣΧΕΔΙΟΥ ΔΡΑΣΗΣ** |  | *Λείπουν οι κειμενικοί δείκτες.* |
| **ΑΠΟΤΕΛΕΣΜΑ-ΤΑ ΘΕΤΙΚΑ** |  | *Δεν χαρακτηρίζονται τα αποτελέσματα ως θετικά.* |
| **ΑΠΟΤΕΛΕΣΜΑ-ΤΑ ΑΡΝΗΤΙΚΑ** |  | *Σωστοί κειμενικοί δείκτες. Λόγος παρατακτικός, λείπει η καθ’ υπόταξη σύνταξη.* |
| **ΓΕΝΙΚΗ ΑΠΟΤΙΜΗΣΗ ΚΑΤΑΣΤΑΣΗΣ** |  | *Λείπει η ανασκόπηση. Η αποτίμηση είναι μερική.* |

*Εργασία των: Γιαννογκόνα Αθηνά, Τσίγκου Αλεξάνδρα*

**ΙΙΙ. Ταξινόμηση και Ανάλυση Σχολικών Κειμένων Επιστημονικού Λόγου (Εδώ καταχωρούνται ταξινομήσεις και αναλύσεις δικών σας παραδειγμάτων από βιβλία Ιστορίας, Γεωγραφίας ή Φυσικών Επιστημών Δημοτικού ή**